Sergei Plotnikov

Sergei Sergejevitš Plotnikov (vene keeles Сергей Сергеевич Плотников; sündinud 3. juunil 1990 Komsomolskis Amuuri ääres) on Venemaa jäähokimängija, kes mängib KHL-i klubis Moskva CSKA ründajana vasakäärel.

Ta alustas klubikarjääri Habarovski Amuris, mille koosseisus debüteeris KHL-is hooajal 2009–10. Aastatel 2012–2015 mängis ta kolm hooaega Jaroslavli Lokomotivis.

Hooajal 2015–16 mängis ta NHL-is Pittsburgh Penguinsi ja Arizona Coyotesi ridades, kuid ei suutnud NHL-is visata ühtegi väravat ja ta kogus hooaja jooksul vaid kolm punkti.

2016. aastal naasis ta Venemaale, liitudes Peterburi SKA-ga. 2017. aastal võitis ta klubiga Gagarini karika. 2020. aastal siirdus ta Magnitogorski Metallurgi. 2021. aasta juulis liitus ta CSKA-ga.

Aastatel 2013 ja 2015 on ta osalenud KHL-i tähtede mängul.

2014. aastal tuli ta Venemaa jäähokikoondise koosseisus maailmameistriks. 2014. aasta maailmameistrivõistlustel lõi ta kuus väravat ja kogus 12 punkti ning oli resultatiivsuselt turniiri teine mängija kaasmaalase Viktor Tihhonovi järel. Samadel maailmameistrivõistlustel valiti ta lisaks turniiri sümboolsesse koosseisu. Maailmameistrivõistlustelt on ta lisaks võitnud veel neli medalit.

 Välislingid 

 Sergei Plotnikov KHL.ru lehel
 Sergei Plotnikov NHL.com lehel
 Sergei Plotnikov hockeydb.com lehel

Kategooria:Venemaa jäähokimängijad
Kategooria:Pittsburgh Penguinsi mängijad
Kategooria:Arizona Coyotesi mängijad
Kategooria:Habarovski Amuri mängijad
Kategooria:Jaroslavli Lokomotivi mängijad
Kategooria:Peterburi SKA mängijad
Kategooria:Magnitogorski Metallurgi mängijad
Kategooria:HK Moskva CSKA mängijad
Kategooria:Sündinud 1990